b'\n_START_ARTICLE_\nLoke v Tuhinju\n_START_SECTION_\nLega\n_START_PARAGRAPH_\nLoke se nahajajo okoli 8 km vzhodno od Kamnika v spodnjem delu Tuhinjske doline ob cesti Kamnik - Lo\xc4\x8dica.\n_START_SECTION_\nZgodovina\n_START_PARAGRAPH_\nLoke v Tuhinju so prvi\xc4\x8d zapisane pod imemom \xc2\xbbLag\xc2\xab\xc2\xa0- Loka - v urbarju posesti, ki so spadale pod kamni\xc5\xa1ko de\xc5\xbeelsko sodi\xc5\xa1\xc4\x8de in je bil sestavljen okoli leta 1400.\n_START_SECTION_\nUmetnostni spomeniki\n_START_PARAGRAPH_\nV vasi stoji baro\xc4\x8dna podru\xc5\xbeni\xc4\x8dna cerkev sv. Toma\xc5\xbea. Cerkev je na mestu srednjeve\xc5\xa1ke zgradbe za \xc4\x8dasa \xc5\xa1martinskega \xc5\xbeupnika M.F. Paglovca v letih 1720-1725 gradil ljubljanski stavbenik Gregor Ma\xc4\x8dek. Prvotni poslikani leseni strop v ladji so najverjetneje leta 1846 zamenjali z banjastim obokom. Veliki leseni oltar, ki so ga prinesli iz fran\xc4\x8di\xc5\xa1kanske cerkve v Kamniku je izdelek fran\xc4\x8di\xc5\xa1kanske rezbarske delavnice iz okoli 1720 do 1730, le kip sv. Toma\xc5\xbea je iz 19. st. V oltarju Jezusovega imena iz 1737 je Metzingerjeva slika iz 1741; tedaj je bila narejena tudi pri\xc5\xbenica.'